
H O T Ă R Â R E A
nr. 15 din 18.02.2021
[bookmark: _Hlk63955429][bookmark: _Hlk63955225]pentru completarea Hotărârii Consiliului Local al Comunei Giarmata nr. 354 din 30.10.2019
[bookmark: _Hlk511930597][bookmark: _Hlk511930576]  privind aprobarea modificării tarifelor de salubrizare practicate de către SC GOSPODĂRIE COMUNALĂ GIARMATA SRL  în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată pe raza UAT Giarmata în baza contractului de delegare a gestiunii serviciului de salubrizare                                  nr. 7248/16.12.2010


CONSILIUL LOCAL al comunei Giarmata, județul Timiș, întrunit în ședința ordinară din data de 18.02.2021:

Având în vedere :
· Hotărârea Consiliului Local al Comunei Giarmata nr. 354 din 30.10.2019 aprobarea modificării tarifelor de salubrizare practicate de către SC GOSPODĂRIE COMUNALĂ GIARMATA SRL  în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată pe raza UAT Giarmata în baza contractului de delegare a gestiunii serviciului de salubrizare nr. 7248/16.12.2010;
· procesul-verbal al comisiei economico-financiară, muncă și protecție socială din cadrul Consiliului Local al Comunei Giarmata;
· referatul de aprobare al inițiatorului;
· referatul Compartimentului Juridic;
· prevederile art. 6 alin. (1) lit. l), k) si p), Art. 8 alin. (1), Art. 26 alin. (5) din Legea serviciului de salubrizare a localităților nr. 101/2006;
· prevederile Ordinului ANRSC nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică;
· avizele favorabile acordate de comisiile de specialitate din cadrul Consiliului Local Giarmata;
               În temeiul art. 129 alin. (7) lit. c), art. 139 alin. (1) și 196 alin. (1) lit. a) din Ordonanţa de Urgenţă nr. 57/2019privind Codul administrativ;

H O T Ă R Ă Ș T E :

ART. 1. Se aprobă completarea Hotărârii Consiliului Local al Comunei Giarmata nr. 354 din 30.10.2019 privind aprobarea modificării tarifelor de salubrizare practicate de către SC GOSPODĂRIE COMUNALĂ GIARMATA SRL  în raport cu utilizatorii serviciului de salubrizare pentru activitatea de colectare și transport al deșeurilor municipale desfășurată pe raza UAT Giarmata în baza contractului de delegare a gestiunii serviciului de salubrizare nr. 7248/16.12.2010, prin introducerea la art. 1 a două alineate noi  care vor avea următorul cuprins:
„(2) Pentru fracția de lună aferentă perioadei 01.12-16.12.2020 tarifele inițiale se reduc la jumătate.
(3) SC GOSPODĂRIE COMUNALĂ GIARMATA SRL printr-o persoană desemnată din aparatul propriu va depune toate diligențele pentru a contacta și a restitui, în termen de 30 de zile de la comunicarea prezentei, persoanelor fizice/persoanelor juridice, sumele care au fost încasate în plus pentru luna decembrie reprezentând contravaloarea tarifului de salubrizare.
(4) SC GOSPODĂRIE COMUNALĂ GIARMATA SRL va comunica AGA și Primarului Comunei Giarmata situația analitică a persoanelor și a sumelor care trebuie restituite”

ART. 2 Cu ducerea la îndeplinire a prezentei hotărâri se încredințează SC GOSPODĂRIE COMUNALĂ GIARMATA SRL.
ART. 3. Prezenta hotărâre a fost adoptată cu un număr de 15 voturi „pentru”, 0 ,,împotrivă”, 0 abțineri”.
ART. 4. Prezenta hotărâre se comunică :
· Instituției Prefectului – Județul Timiș ;
· primarului Comunei Giarmata;
· SC GOSPODĂRIE COMUNALĂ GIARMATA SRL.
· se va afișa.

